સંજૂ ફિલ્મના એક સીનમાં સંજય દત્તની ગર્લફ્રેન્ડ રુબીના પિતા કહે છે કે, ‘નોટ બે પ્રકારની હોય છે એક સાચી જેને ધારો તેટલું ખેંચો તો પણ તેનું કંઈ જ નથી બગડતું અને બીજી ખોટી જેને જરા અમથી ખેંચવાથી જ ફાટી જાય છે.’ સંજય દત્તના જીવનની હકીકત પણ તેવી જ કંઈક છે. દુનિયા તેને ખોટો ગણતી રહી પણ તે પોતાને સાચો ઠેરવતો રહ્યો. ચોક્કસ દુનિયાની સામે પોતે સાચો છે એ સાબિત કરવા માટે જ તેણે પોતાની લાઇફને ફિલ્મી પડદે ઉતારી છે. જોકે એ વાત અલગ છે કે દીકરાની આ સિદ્ધીને જોવા માટે તેના પિતા સુનિલ દત્ત આ દુનિયામાં નથી.